బంగ్లాదేశ్‌  156/5 (20 ఓవర్లు)
ఆస్ట్రేలియా 157/7 (18.3 ఓవర్లు)
ఖావాజా 58 పరుగులతో హాఫ్‌ సెంచరీ
జంపాకు మూడు వికెట్లు
బెంగళూరు : వరల్డ్‌ టి20లో భాగంగా జరిగిన మ్యాచ్‌లో టాస్‌ గెలిచిన ఆస్ట్రేలియా బంగ్లాదేశ్‌ను బ్యాటింగ్‌ చేయాలని కోరింది.దీంతో బ్యాటింగ్‌కు దిగిన బంగ్లాదేశ్‌ 155 పరుగులు చేసింది.కాగా అనంతరం బ్యాటింగ్‌కు చేసిన ఆస్ట్రేలియా నిర్ణీత 20 ఓవర్లలో 5 వికెట్లకు 156 పరుగులు సాధించింది.దీంతో బంగ్లాదేశ్‌పై ఆస్ట్రేలియా గెలుపొందింది.బంగ్లాదేశ్‌ ఓపెనర్‌ సౌమ్యా సర్కార్‌ 1 పరుగు చేసి .పెవిలియన్‌కు వెళ్లిపోగా,మరో ఓపెనర్‌ మొహమ్మద్‌ మిథున్‌ 23 పరుగులు చేసి ఫర్వాలేదనిపించాడు. ఆ తరువాత షబ్బీర్‌ రెహ్మన్‌ 12 పరుగులతో నిరాశపరిచినా, షకిబుల్‌ హాసన్‌ 25 బంతులు ఆడి 3 బౌండరీలు,1 సిక్సర్‌తో 33 పరుగులతో బాధ్యతాయుతంగా ఆడి బంగ్లాదేశ్‌ ఇన్నింగ్స్‌ను చక్కదిద్దాడు.ఇక చివరి ఓవర్లలో మొహ్మదుల్లా 29 బంతుల్లో 7 బౌండరీలు,1 సిక్సర్‌తో చెలరేగడంతో పాటు ముష్పికర్‌ రహీమ్‌ 15 పరుగులతో నాటౌట్‌గా నిలువడంతో బంగ్లాదేశ్‌ గౌరవప్రదమైన స్కోర్‌ సాధించగలిగింది.
ఖవాజా హాఫ్‌ సెంచరీ
బంగ్లాదేశ్‌ తరువాత బ్యాటింగ్‌కు దిగిన ఆస్ట్రేలియా తడబడినా చివరి వరకు పోరాడి ఊపిరి పీల్చుకుంది. బంగ్లాదేశ్‌ నిర్ధేశిత టార్గెట్‌ను చేధించే క్రమంలో ఆసీస్‌ ఎట్టకేలకు విజయం సాధించింది.ఓపెనర్లు ఉస్మాన్‌ ఖవాజా 45 బంతుల్లో 7 బౌండరీలు,1 సిక్సర్‌తో 58 పరుగులు చేయగా,షేన్‌ వాట్సన్‌ 15 బంతుల్లో 2 బౌండరీలు,1 సిక్సర్‌తో 21 పరుగులు చేసి ఆసీస్‌ ఇన్నింగ్స్‌ను ధాటిగా ప్రారంభించారు.కాగా ఈ జోడీ తొలి వికెట్‌కు 62 పరుగుల భాగస్వామ్యాన్ని నెలకొల్పి ఆసీస్‌ను పటిష్టస్థితికి చేర్చింది.స్మిత్‌ 14 పరుగులు,డేవిడ్‌ వార్నర్‌ 17 పరుగులు,మిచెల్‌ మార్ష్‌ 6 పరుగులు చేసి నిరాశపరచడంతో ఆసీస్‌ శిబిరంలో ఆందోళన కలిగింది.కాగా మాక్స్‌వెల్‌ 15 బంతుల్లో 2 బౌండరీలు,2 సిక్సర్లతో 26 పరుగులు చేసి ఆసీస్‌ను విజయంవైపు నడిపారు.ఆసీస్‌ విజయానికి తొమ్మిది పరుగులు అవసరం ఉన్న సమయంలో మ్యాక్స్‌వెల్‌ ఔట్‌కావడంతో స్వల్ప వ్యవధిలో జాన్‌ హేస్టింగ్‌ 3 పరుగులు చేసి పెవిలియన్‌ కు చేరాడు,కాగా 19వ ఓవర్‌లో ఫాల్కనర్‌ 5 పరుగులు చేసి నాటౌట్‌గా నిలువడంతో ఆసీస్‌ మూడు వికెట్ల తేడాతో విజయం సాధించింది.